text: Tyskere er på jagt efter dansk jord
  20 juni 2011 kl. 15.46
  Tyske landbrug byder høje priser på leje af dansk jord.
  Normalt koster det mellem 3000 og 4000 kroner at leje en hektar landbrugsjord i Danmark, men tyske landbrug byder op mellem 5500 og 7500 kroner for at leje en hektar nord for grænsen.
  - Vi oplever derfor, at danske landmænd ikke kan være med på de høje bud, siger Sune Hallberg driftsøkonomikonsulent i Sønderjysk Landbrugsforening, til JydskeVestkysten.
  Tyske biogasanlæg er en så god forretning på grund af de tyske el-afregningspriser, at tyske landmænd  er begyndt at forpagte jord i Danmark for at få mere majs.
  Tyske biogasanlæg helt nede ved Eckernförde forpagter jord nord for grænsen.
  I Sydjylland bliver majs dyrket på et område, der svarer til Ærøs areal, eksporteret til tyske biogasanlæg, vurderer Aalborg Universitet.
  